Document ID: /roh_data/filtered/fineweb-2-filterrobots_roh.jsonl.gz/40358

Las pendicularas dal chantun Grischun sajan il mument en in spazi vid – quai che pertutgia da puspè prender si il manaschi, di il vicepresident da las pendicularas grischunas Philipp Holenstein. La strategia d'exit dal Cussegl federal na prevesa anc betg ina data per pudair laschar ir puspè las pendicularas. El speria dentant, che questa data vegnia fixada ensemen cun las schluccadas dal traffic public.
Pertutgant il traffic public ha la Confederaziun infurmà ier, che quai dovria concepts da segirezza cunzunt en vista da la reavertura da las scolas dals 11 da matg.
Er la branscha da pendicularas saja vid elavurar strategias co ins possia er tar las pendicularas sa tegnair vid las reglas da «social distancing» e las recumdandaziuns d'igiena. Per exempel quantas persunas che dastgian ir en ina cabina.